สอบถามครับ พอดีนิ้วมือเป็นแผลครับ(ทาเบตาดีนไว้)แล้วมันมีสุนัขอะครับ มาเสียกางเกงผม แล้วผมเผลอไปจับกางเกงจะเป็นไรมั้ยครับ
สวัสดีค่ะ การสัมผัสแบบที่จะเสี่ยงรับเชื้อโรคพิษสุนัขบ้าได้เช่น ถูกข่วนหรือกัดโดยตรง มีเลือดออกจากแผล สัตว์มาเลียตรงแผลหรือบริเวณเยื่อบุต่างๆเช่นเยื่อบุตา เยื่อบุจมูกหรือเยื่อบุปาก หรือการไปกินเนื้อสัตว์ดิบๆจากที่กล่าวมา ถ้าเป็นแผลไม่ใช่แผลเปิดขนาดใหญ่มาก มีสัตว์มาเลียกางเกง เอามือไปจับอีกที คือไม่ได้สัมผัสกับน้ำลายของสัตว์โดยตรงแต่แรกนั้น โอกาสรับเชื้อมีได้น้อยมากให้ทำความสะอาดแผลต่อไปจนแผลปิดสนิทและหายดี และระวังการสัมผัสกับน้ำลายของสัตว์โดยตรง ถ้าไม่สบายใจ อาจไปพบแพทย์เพื่อตรวจร่างกายเพิ่มเติมและนำประวัติการฉีดวัคซีนเดิมไปปรึกษาแพทย์ด้วย แต่คิดว่ากรณีนี้ไม่จำเป็นต้องได้รับวัคซีนหรือวัคซีนกระตุ้นค่ะ